**Rolle Kristian Rantala** (s. 16. maaliskuuta 1989 Helsinki) on suomalainen vapaapainija, joka edusti urallaan Helsingin Paini-Miehiä.

Pääasiassa 74 kilogramman painoluokassa painiva Rantala oli vuoden 2012 EM-kilpailuissa 14:s. Baltian-mestaruuskilpailuista hän on voittanut 84-kiloisten sarjassa kultaa vuonna 2011 ja 74-kiloisissa pronssia vuonna 2007. Juniorien (alle 20-vuotiaiden) EM-kilpailuissa Rantala sijoittui sarjan 66 kg viidenneksi vuonna 2009. Suomen mestaruuksia hänellä on neljä.

Elämä ja urheilu-ura
--------------------

Rantala syntyi Helsingissä 16. maaliskuuta 1989. Hän aloitti painin vuonna 1993. Hänen ensimmäinen valmentajansa oli hänen isänsä Hannu Rantala. Vuonna 2004 kadettien (alle 17-vuotiaiden) EM-kilpailuissa hän sijoittui 58 kilogramman painoluokassa 19:nneksi ja kaksi vuotta myöhemmin samoissa kilpailuissa 63 kg:n sarjassa 17:nneksi. Vuonna 2007 hän voitti Baltian-mestaruuskilpailujen pronssia 74 kg:n sarjassa. Vuonna 2008 Rantalaa alkoi valmentaa Ahto Raska, joka toimi hänen valmentajanaan vuoden 2012 loppuun asti. Vuonna 2009 Rantala oli juniorien (alle 20-vuotiaiden) EM-kilpailuissa viides sarjassa 66 kg ja juniorien MM-kilpailuissa samassa sarjassa 17:s.

Vuonna 2011 Rantala osallistui aikuisten 74 kilogramman painoluokassa Espanjan Grand Prix’hin, jossa hän sijoittui 21:nneksi. Baltian-mestaruuskilpailuista hän voitti kultaa sarjassa 84 kg. Vuonna 2012 Rantala oli Dan Kolov–Nikola Petrov -turnauksessa sarjan 74 kg yhdeksäs. Maaliskuussa hänet valittiin ensimmäiseen arvoturnaukseensa, Belgradin EM-kilpailuihin 74 kg:n sarjaan. Belgradissa Rantala voitti ensimmäisen ottelunsa espanjalaispainijaa vastaan jaksoin 2-0 (1-1, 3-1). Toisen ottelunsa hän hävisi unkarilaiselle moninkertaiselle arvokisamitalistille Gábor Hatosille 0-2 (0-2, 0-5). Olympiakarsinnoissa 2012 Rantala hävisi ensimmäisellä kierroksella Dmitro Rotšnijakille eikä päässyt keräilyeriin, kun Rotšnijak hävisi neljännellä kierroksella oman ottelunsa. Rantalan lopullinen sijoitus olympiakarsinnoissa oli 22:s.

### Yksityiselämä

Rantala asuu synnyinkaupungissaan Helsingissä, ja hän aloitti 2011 opinnot Helsingin yliopiston lääketieteellisessä tiedekunnassa.

Lukionsa hän kävi vuosina 2006–2009 Mäkelänrinteen urheilulukiossa. Hän pelasi jääkiekkoa Itä-Helsingin Kiekossa vuosina 1998–2003 ja harrastaa lajia edelleen.

Rantalan valmentaja ja isä Hannu Rantala on myös painin arvokisaedustaja. Rantalan idoli on vapaapainin yhdysvaltalainen olympiavoittaja Cael Sanderson.

Saavutukset
-----------

*Sarja 74 kg, ellei toisin mainittu.*

* EM-kilpailut: 14:s 2012
* Baltian-mestaruuskilpailut: kultaa 2011 (84 kg), pronssia 2007
* Dan Kolov–Nikola Petrov -turnaus: yhdeksäs 2012
* Juniorien (alle 20-vuotiaiden) EM-kilpailut: viides 2009 (66 kg)
* SM-kilpailut: kultaa 2007 (66 kg), 2009 (66 kg), 2011 ja 2012

Lähteet
-------

* Rantala, Rolle (FIN) *iat.uni-leipzig*. Viitattu 11.3.2012. (englanniksi)
* Rantala Rolle Kristian *painiliitto.net*. Viitattu 11.3.2012.
* Rolle Rantala *hpm.pp.fi*.  Arkistoitu 4.1.2015. Viitattu 11.3.2012.

### Viitteet

1. 1 2   Rantala Rolle Kristian (FIN)
2. 1 2  Rollen tähtäimessä Olympialaiset *Matkalla huipulle*. Pääkaupunkiseudun urheiluakatemia. Viitattu 7.5.2017. [vanhentunut linkki]
3. 1 2 3 4  Rantala, Rolle (FIN)
4. 1 2 3 4  Rolle Rantala
5. 1 2  Vasta 17-vuotiaan suomalaispainijan EM-saldo: kaksi voittoa ja tappio *iltasanomat.fi*.  Arkistoitu 9.3.2012. Viitattu 11.3.2012.
6. ↑  Suomalaiset kylmäkallen roolissa olympiakarsinnoissa *Vantaan Sanomat*.  14.5.2012. Etelä-Suomen media. Viitattu 7.5.2017.
7. ↑  Rantala Rolle Kristian Suomen Painiliitto Tekijä =. Viitattu 28.7.2015.
8. ↑  Rantala, Hannu (FIN) *iat.uni-leipzig*. Viitattu 11.3.2012. (englanniksi)
9. ↑  Miesten vapaapainin SM-tulokset 2005-2009 *painiliitto.net*.  Arkistoitu 27.9.2013. Viitattu 11.3.2012.
10. ↑  Miesten vapaapainin SM-tulokset 2010- *painiliitto.net*.  Arkistoitu 27.9.2013. Viitattu 11.3.2012.
11. ↑  Palkintojärjestys *painiliitto.net*.  Arkistoitu 4.1.2014. Viitattu 11.3.2012.
12. ↑  SM-kilpailut, vp (miehet ja naiset) Kouvolan Kuusankoski 20.-21.1.2012 TULOKSET (lehdistömuoto) *painiliitto.net*.  Arkistoitu 8.4.2014. Viitattu 11.3.2012.